Nuwe universiteit vir Oos-rand beplanMzwandile Masina Foto: @GautengANC, Twitter Hy het tydens ŉ raadsvergadering in Germiston gesê ŉ universiteit vir Ekurhuleni is nie meer onderhandelbaar nie. “Ons is vasbeslote oor hierdie besluit en beloof om grond beskikbaar te stel sodra ons ŉ belegger kry,” het hy gesê. “Dit is nie aanvaarbaar dat ŉ stad met ŉ bevolking, wat groter is as Mpumalanga, die Vrystaat, Noord-Kaap en Noordwes s’n, nie ŉ universiteit het nie.” Masina het gesê Ekurhuleni is ook die vervaardigingskern van die kontinent, die tuiste van Afrika se grootste internasionale lughawe en die ook die ligging van die grootste spoorrangeerstasie in die suidelike halfrond. Hy het verder gesê dienslewering in die metro sal bespoedig word en waterlekkasies en straat- en verkeersligte wat buite werking is, sal binne 24 uur herstel word. Hy het ook gesê ŉ kragstasie vir Ekurhuleni, werkskepping, elektrisiteit in informele nedersettings, WiFi in die metro en die konstruksie van 100 000 huise sal voorkeur geniet. Masina beplan ook om ŉ kommissie op die been te bring om bedrog en korrupsie hok te slaan en om strate te herbenoem na struggle-helde. Masina het Woensdag sy nuwe burgemeesterskomitee aangekondig: Doctor Xhakaza – Finansies en ekonomiese ontwikkeling Robert Mashego – Infrastruktuur Petrus Mabunda – Vervoer Tiisetso Nketle – Water, sanitasie en energie Masele Madihlaba – Stadsbeplanning Dorah Mlambo – Gemeenskapsdienste Lesiba Mpya – Menslike nedersettings Ndosi Shongwe – Omgewingsake en vullisbestuurdienste Khosi Mabaso – Korporatiewe en gedeelde dienste Vivian Chauke – Gemeenskapsveiligheid Masina het oorgeneem by Mondli Gungubele nadat die ANC na afloop van die munisipale verkiesing ŉ koalisie-regering met opposisiepartye gevorm het.